rejauldu/bengali-wikipedia huggingface dataset:
হিতবাদী একটি বাংলা জাতীয়তাবাদী সাপ্তাহিক সাহিত্য পত্রিকা। এটির প্রথম প্রকাশ হয় ১৭ জ্যৈষ্ঠ ১২৯৮ (১৮৯১) এবং পত্রিকাটির সম্পাদক ছিলেন কৃষ্ণকমল ভট্টাচার্য। প্রতিষ্ঠাতাদের অন্যতম ছিলেন দ্বিজেন্দ্রনাথ ঠাকুর।   ইতিহাস  সাপ্তাহিক পত্রিকা ‘হিতবাদী’ নামটি দ্বিজেন্দ্রনাথ ঠাকুর রেখেছিলেন। সাহিত্যসেবার পাশাপাশি ভারতের স্বদেশী আন্দোলনের ওপর হিতবাদীর প্রভাব ছিল। বঙ্গভঙ্গ আন্দোলন সংগঠিত করতে এই পত্রিকা গুরুত্বপূর্ণ ভূমিকা নেয়। এর পৃষ্টপোষকদের অন্যতম ছিলেন রবীন্দ্রনাথ ঠাকুর স্বয়ং। উপেন্দ্রনাথ সেন, চন্দ্রোদয় বিদ্যাবিনোদ ও বিপ্লবী অনুকূলচন্দ্র মুখোপাধ্যায়ের সহযোগিতায় কালীপ্রসন্ন কাব্যবিশারদ পত্রিকা সম্পাদকের পদ গ্রহণ করেন এবং পত্রিকাটিকে একটি প্রথম শ্রেণীর সংবাদপত্রে পরিণত করেন। রবীন্দ্রনাথের দেনা পাওনা, পোস্টমাস্টার’ ইত্যাদি বিখ্যাত ছোটগল্প হিতবাদীতে প্রকাশ হয়। সংবাদপত্র দমনপীড়নের বিরুদ্ধে হিতবাদী পত্রিকা ব্রিটিশ আইনের বিরুদ্ধে সরব হয়। বিপ্লবী শ্রীশচন্দ্র ঘোষ এই পত্রিকায় কর্মরত ছিলেন। কালীপ্রসন্ন কাব্যবিশারদের মৃত্যুর পরে সখারাম গণেশ দেউস্কর, জলধর সেন প্রমুখ লব্ধপ্রতিষ্ঠ মানুষেরা পত্রিকার পরিচালনা করেছিলেন। ভারতের স্বাধীনতা আন্দোলনের প্রতি সহানূভূতিশীল ছিল হিতবাদী পত্রিকা। বিভিন্ন সময় এই পত্রিকায় শচীন্দ্রনাথ সেনগুপ্ত, মোহাম্মদ লুৎফর রহমান, আশাপূর্ণা দেবী লিখেছেন।   তথ্যসূত্র   বিষয়শ্রেণী:পশ্চিমবঙ্গের পত্রিকা বিষয়শ্রেণী:বাংলা ভাষার সংবাদপত্র বিষয়শ্রেণী:১৮৯১-এ প্রতিষ্ঠিত
কায়েদ-ই-আযম মেডিকেল কলেজ (, সংক্ষেপে কিউএএমসি) পাকিস্তানের বাহাওয়ালপুরে অবস্থিত একটি চিকিৎসা শিক্ষা প্রতিষ্ঠান।   ইতিহাস  কায়েদ-ই-আযম মেডিকেল কলেজ প্রতিষ্ঠিত হয় ১৯৭১ সালের ২ ডিসেম্বর, যখন তৎকালীন পাঞ্জাবের গভর্নর অবসরপ্রাপ্ত লেফটেন্যান্ট জেনারেল আতীক-উর-রহমান ভিত্তিপ্রস্তর স্থাপন করেন। কলেজটির ক্লিনিক্যাল প্রশিক্ষণের জন্য বাহাওয়াল ভিক্টোরিয়া হাসপাতাল এবং সিভিল হাসপাতাল, বাহাওয়ালপুর-এর সঙ্গে সংযুক্তি রয়েছে। প্রতিষ্ঠাতা অধ্যক্ষ ছিলেন প্রফেসর ড. নবাব মুহাম্মদ খান। বর্তমানে কলেজের অধ্যক্ষ প্রফেসর ড. শফকত আলী তাবাসসুম।   স্থাপত্যশৈলী  অবকাঠামোটি নকশা করেছেন পাকিস্তানি স্থপতি আবদুর রহমান হাই। এটি পাকিস্তানি স্থপতির দ্বারা নকশা করা প্রথম দেশীয় মেডিকেল ক্যাম্পাস। নকশায় এ. আর. হাইয়ের স্থাপত্যশৈলীর স্বাভাবিক বৈশিষ্ট্য বিদ্যমান।  ভবনের নকশায় প্রাকৃতিক জলবায়ু নিয়ন্ত্রণের উপাদান যেমন ক্রস-ভেন্টিলেশন, জানালার কৌশলগত অবস্থান, ছাউনি এবং প্রাঙ্গণ দ্বারা ছায়া তৈরি অন্তর্ভুক্ত রয়েছে। ছাদের ভল্টগুলো তাপ নিরোধক প্রদানের পাশাপাশি বায়ু চলাচলের সুযোগ সৃষ্টি করে, যা ছাদের তাপমাত্রা কমায়। ফাঁপা দেয়ালগুলোও তাপ নিরোধে সহায়ক। এর ফলে বাহাওয়ালপুরের গরম ও শুষ্ক আবহাওয়া থেকে প্রাকৃতিক সুরক্ষা মেলে।   স্বীকৃতি ও সংযুক্তি  কলেজটি নিম্নলিখিত প্রতিষ্ঠানগুলোর স্বীকৃত:   পাকিস্তান মেডিকেল অ্যান্ড ডেন্টাল কাউন্সিল  ইউনিভার্সিটি অব হেলথ সাইন্স (লাহোর)    সংগঠন ও ক্লাবসমূহ    কুয়েডিয়ান্স ড্রামাটিক্স ক্লাব ও মুভি সোসাইটি (কিউডিসিএএমএস)  ইকরা মেডিকেল সোসাইটি  কুয়েডিয়ান্স লিটারারি সোসাইটি (কিউএলএস)   উল্লেখযোগ্য প্রাক্তন শিক্ষার্থী    আশু লাল ফকীর — খ্যাতনামা সারাইকি কবি  সৈয়দ ওয়াসিম আখতার — পাঞ্জাব প্রাদেশিক পরিষদের সদস্য   গ্যালারি    তথ্যসূত্র   বিষয়শ্রেণী:মুহাম্মদ আলী জিন্নাহর স্মারক বিষয়শ্রেণী:১৯৭১-এ পাকিস্তানে প্রতিষ্ঠিত বিষয়শ্রেণী:পাঞ্জাব, পাকিস্তানের মেডিকেল কলেজ বিষয়শ্রেণী:বাহাওয়ালপুরের বিশ্ববিদ্যালয় এবং কলেজ
পাস্কোয়ালে ভিভোলো (, ; ৬ জানুয়ারি ১৯২৮ – ১৮ নভেম্বর ২০০২) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় লাৎসিয়ো এবং ইতালি জাতীয় দলের হয়ে একজন আক্রমণভাগের খেলোয়াড় হিসেবে খেলেছেন।  ১৯৪৭–৪৮ মৌসুমে, ইতালীয় ক্রেমোনেজের হয়ে খেলার মাধ্যমে ভিভোলো তার জ্যেষ্ঠ পর্যায়ের খেলোয়াড়ি জীবন শুরু করেন। ক্রেমোনেজের হয়ে ২ মৌসুম খেলার পর, তিনি ইয়ুভেন্তুসে যোগদান করেন, যেখানে তিনি ২টি সেরিয়ে আ শিরোপা জয়লাভ করেছেন। অতঃপর তিনি লাৎসিয়োয় যোগদান করেন, যেখানে তিনি ১২১ ম্যাচে ৩২টি গোল করেছেন। লাৎসিয়োর হয়ে ৫ মৌসুম অতিবাহিত করার পর, ব্রেশায় যোগদান করেন, যেখানে তিনি ১ মৌসুম অতিবাহিত করার পর অবসর গ্রহণ করেছেন।  ১৯৫২ সালে, ভিভোলো ইতালির হয়ে আন্তর্জাতিক পর্যায়ে অভিষেক করেছিলেন, যেখানে তিনি ৪ ম্যাচে ১টি গোল করেছেন। তিনি ইতালি ফুটবল দলের হয়ে ১৮৫২ গ্রীষ্মকালীন অলিম্পিকে অংশগ্রহণ করেছেন, যেখানে তারা প্রথম পর্ব থেকেই বিদায় নিয়েছিলেন।  দলগতভাবে, ভিভোলো সর্বমোট ২টি শিরোপা জয়লাভ করেছেন, যার উভয়েই ইয়ুভেন্তুসের হয়ে জয়লাভ করেছেন।  অর্জন ইয়ুভেন্তুস  সেরিয়ে আ চ্যাম্পিয়ন: ১৯৪৯–৫০, ১৯৫১–৫২  তথ্যসূত্র  বহিঃসংযোগ    বিষয়শ্রেণী:১৯২৮-এ জন্ম বিষয়শ্রেণী:২০০২-এ মৃত্যু বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেরিয়ে বি-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:উনিওনে স্পোর্তিভা ক্রেমোনেজের খেলোয়াড় বিষয়শ্রেণী:ইয়ুভেন্তুস ফুটবল ক্লাবের খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:ব্রেশা কালচোর খেলোয়াড় বিষয়শ্রেণী:ইতালির আন্তর্জাতিক ফুটবলার বিষয়শ্রেণী:১৯৫২ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল ফরোয়ার্ড
সান্যাল একটি স্থানীয় বাঙালি পদবী যা   সাধারণত বাংলাদেশ এবং ভারতের পশ্চিমবঙ্গ, আসাম এবং ত্রিপুরা রাজ্যের বাঙালি হিন্দুদের মধ্যে পাওয়া যায়। সান্যালরা বাঙালি ব্রাহ্মণ সম্প্রদায়ের বরেন্দ্র শ্রেণীর অন্তর্ভুক্ত।   উল্লেখযোগ্য ব্যক্তি   পাহাড়ী সান্যাল - চলচ্চিত্র অভিনেতা।  কানু সান্যাল - ভারতীয় রাজনীতিবিদ।  শচীন্দ্রনাথ সান্যাল - বাঙালি বিপ্লবী।  নলিনাক্ষ সান্যাল - ভারতীয় রাজনীতিবিদ এবং অর্থনীতিবিদ।  শতরূপা সান্যাল - ভারতীয় চলচ্চিত্র পরিচালিকা।  তরুণ সান্যাল - কবি ও সম্পাদক।  নারায়ণ সান্যাল - বাঙালি সাহিত্যিক ও পুর প্রকৌশলী।  সুনন্দ সান্যাল - শিক্ষাবিদ, প্রাবন্ধিক, সমাজসেবী।  হিতেশরঞ্জন সান্যাল - লেখক ও গবেষক।  রামব্রহ্ম সান্যাল - চিড়িয়াখানার অধীক্ষক।  সুধীরনাথ সান্যাল - বিজ্ঞানী ও চিকিৎসক।  ত্রৈলোক্যনাথ সান্যাল - লেখক ও গীতিকার।  ঋত্বিক সান্যাল - শাস্ত্রীয় সংগীতশিল্পী।  নারায়ণ সান্যাল - মাওবাদী নেতা।  প্রবোধকুমার সান্যাল - সাহিত্যিক, সাংবাদিক ও পরিব্রাজক।  রামতারণ সান্যাল - সংগীতাচার্য ও মঞ্চাভিনেতা।  অবন্তীকুমার সান্যাল - অনুবাদক ও গবেষক।  মিরা সান্যাল - ভারতীয় ব্যাংকার এবং রাজনীতিবিদ।  চারুচন্দ্র সান্যাল - চিকিৎসক, রাজনীতিবিদ, সমাজবিজ্ঞানী ও লোকসংস্কৃতিবিদ।  সুমিতা সান্যাল - ভারতীয় অভিনেত্রী।  দীপ্তেন্দ্রকুমার সান্যাল - সাহিত্যিক ও সম্পাদক।  ভবেশচন্দ্র সান্যাল - চিত্রশিল্পী, ভাস্কর।  কৃষ্ণজীবন সান্যাল - বিপ্লবী।  মানিক সান্যাল - ভারতীয় রাজনীতিবিদ।  চন্দন রায় সান্যাল - চলচ্চিত্র অভিনেতা।   তথ্যসূত্র   বিষয়শ্রেণী:ভারতীয় পদবি বিষয়শ্রেণী:পদবিসমূহ বিষয়শ্রেণী:বাঙালি হিন্দু উপাধি
ভোজেশ্বর  ইউনিয়ন বাংলাদেশের ঢাকা বিভাগের শরীয়তপুর জেলার নড়িয়া উপজেলার অন্তর্গত একটি ইউনিয়ন।  দর্শনীয় স্থানসমূহ   শিবলিঙ্গ- শরীয়তপুর জেলার নড়িয়া উপজেলার ভোজেশ্বর ইউনিয়নে উপমহাদেশের সর্ববৃহৎ কষ্ঠিপাথরের শিবলিঙ্গটি পাওয়া গেছে   শিক্ষা প্রতিষ্ঠান  প্রাথমিক বিদ্যালয়    ভোজেশ্বর বাজার সরকারি প্রাথমিক বিদ্যালয়   মশুরা সরকারি প্রাথমিক বিদ্যালয়  পাঁচক সরকারি প্রাথমিক বিদ্যালয়  চান্দনী সরকারি প্রাথমিক বিদ্যালয়  দুলুখন্ড সরকারি প্রাথমিক বিদ্যালয়  আনাখন্ড সরকারি প্রাথমিক বিদ্যালয়    আচুরা সরকারি প্রাথমিক বিদ্যালয়।   উচ্চ বিদ্যালয়  বিঝারী উপসী তারাপ্রসন্ন উচ্চবিদ্যালয়  ভোজেশ্বর উচ্চ বিদ্যালয়  মজিদ জরিনা ফাউন্ডেশন স্কুল অ্যান্ড কলেজ   কলেজ  মজিদ জরিনা ফাউন্ডেশন স্কুল এন্ড কলেজ  উপসী মহাবিদ্যালয়  চেয়ারম্যানগন   শহিদুল হক সিকদার (৫ ই মার্চ ২০২২- বর্তমান)  নুরুল ইসলাম বেপারী ( ২ রা জুন ২০১৬ -  ১লা জানুয়ারি ২০২২)  আলী আহমেদ সিকদার (  ২০০৬-২০১১ এবং ২০১৪- ২৮ মে ২০১৬)  এ কে এম ইসমাইল হক ( বর্তমান নড়িয়া   উপজেলার চেয়ারম্যান, ২০১১-২০১৪)   অধিভুক্ত গ্রামসমূহ    আনাখন্ড  উপসী  মশুরা পাঁচক  চান্দনী  নড়চান্দনী/নড়কলিকাতা  দুলুখন্ড  আচুড়া সুজাসার   বিখ্যাত ব্যক্তিবর্গ   এ কে এম শহীদুল হক, সাবেক আইজিপি, বাংলাদেশ  কমিনিউটিং পুলিশের প্রবর্তক আলী আহমেদ সিকদার,  সাবেক চেয়ারম্যান ও সাধারণ সম্পাদক,  ভোজেশ্বর ইউনিয়ন,বিশিষ্ট সমাজসেবক  মাসুক আলী দেওয়ান, সাবেক চেয়ারম্যান ও প্রতিষ্ঠাতা,  ভোজেশ্বর উচ্চ বিদ্যালয়।   এ কে এম ইসমাইল হক,  চেয়ারম্যান, নড়িয়া উপজেলা   তথ্যসূত্র   বিষয়শ্রেণী:নড়িয়া উপজেলার ইউনিয়ন
আলাওল সাহিত্য পুরস্কার একটি বাংলাদেশী পুরস্কার, যা বাংলা সাহিত্যের তিনটি ধারা যথাক্রমে কবিতা, ছোটগল্প এবং উপন্যাসে উল্লেখযোগ্য অবদানের জন্য বাংলাদেশী ব্যক্তিবিশেষকে প্রদান করা হয়। বাংলা সাহিত্যের মধ্যযুগের বাঙালি কবি আলাওলের (১৫৯৭-১৬৭৩) স্মরণে ফরিদপুর সাহিত্য ও সংস্কৃতি উন্নয়ন সংস্থা কর্তৃক ১৯৭৪ সাল থেকে এ পুরস্কার প্রদান করা হচ্ছে।   পুরস্কার  পুরস্কার হিসেবে সনদ, ক্রেস্ট, উত্তরীয় ও ১০ হাজার করে টাকা দেওয়া হয়।  পুরস্কার প্রদান অব্যহত   বৈরী পরিবেশের জন্য ২০০৩ থেকে ২০১১ সাল পর্যন্ত নয় বছর এই পুরস্কার প্রদান বন্ধ ছিলো।   আলাওল সাহিত্য পুরস্কার ১৯৭৫   নাম  ক্ষেত্র ‍‍‍‍ কাজ  সূত্র আবু হেনা মোস্তফা কামাল কবিতা আপন যৌবন বৈরী (১৯৭৪)    আলাওল সাহিত্য পুরস্কার ১৯৭৬   নাম  ক্ষেত্র ‍‍‍‍ কাজ  সূত্র রফিক আজাদ কবিতা   মিরজা আবদুল হাই ছোটগল্প    আলাওল সাহিত্য পুরস্কার ১৯৭৭   নাম  ক্ষেত্র ‍‍‍‍ কাজ  সূত্র জিল্লুর রহমান সিদ্দিকী      আলাওল সাহিত্য পুরস্কার ১৯৮১   নাম  ক্ষেত্র ‍‍‍‍ কাজ  সূত্র সেলিনা হোসেন উপন্যাস     আলাওল সাহিত্য পুরস্কার ১৯৮৩   নাম  ক্ষেত্র ‍‍‍‍ কাজ  সূত্র সৈয়দ শামসুল হক কবিতা  হাসান আজিজুল হক উপন্যাস   এখলাসউদ্দিন আহমদ শিশুসাহিত্য     আলাওল সাহিত্য পুরস্কার ১৯৮৫   নাম  ক্ষেত্র ‍‍‍‍ কাজ  সূত্র মুহম্মদ নূরুল হুদা কবিতা     আলাওল সাহিত্য পুরস্কার ১৯৮৬   নাম  ক্ষেত্র ‍‍‍‍ কাজ  সূত্র আনিসুজ্জামান      আলাওল সাহিত্য পুরস্কার ১৯৮৭   নাম  ক্ষেত্র ‍‍‍‍ কাজ  সূত্র খোন্দকার আশরাফ হোসেন কবিতা  আখতারুজ্জামান ইলিয়াস উপন্যাস     আলাওল সাহিত্য পুরস্কার ১৯৮৯   নাম  ক্ষেত্র ‍‍‍‍ কাজ  সূত্র শওকত আলী উপন্যাস   হাবীবুল্লাহ সিরাজী      আলাওল সাহিত্য পুরস্কার ১৯৯০   নাম  ক্ষেত্র ‍‍‍‍ কাজ  সূত্র মামুনুর রশীদ   আলাওল সাহিত্য পুরস্কার ১৯৯১   নাম  ক্ষেত্র ‍‍‍‍ কাজ  সূত্র আবদুল মান্নান সৈয়দ কবিতা   ওমর আলী কবিতা বশীর আল-হেলাল উপন্যাস   আলাওল সাহিত্য পুরস্কার ১৯৯২   নাম  ক্ষেত্র ‍‍‍‍ কাজ  সূত্র মঞ্জু সরকার উপন্যাস প্রতিমা উপাখ্যান   আলাওল সাহিত্য পুরস্কার ১৯৯৫   নাম  ক্ষেত্র ‍‍‍‍ কাজ  সূত্র মহাদেব সাহা কবিতা   নাসরীন জাহান গল্প শান্তনু কায়সার    আলাওল সাহিত্য পুরস্কার ১৯৯৭   নাম  ক্ষেত্র ‍‍‍‍ কাজ  সূত্র শওকত ওসমান উপন্যাস আবুল কাসেম ফজলুল হক   আলাওল সাহিত্য পুরস্কার ১৯৯৯   নাম  ক্ষেত্র ‍‍‍‍ কাজ  সূত্র সুকুমার বড়ুয়া শিশুসাহিত্য     আলাওল সাহিত্য পুরস্কার ২০০০   নাম  ক্ষেত্র ‍‍‍‍ কাজ  সূত্র আলতাফ হোসেন কবিতা     আলাওল সাহিত্য পুরস্কার ২০০৪   নাম  ক্ষেত্র ‍‍‍‍ কাজ  সূত্র শহীদুল জহির উপন্যাস     আলাওল সাহিত্য পুরস্কার ২০১২  ২০১২ সালের ১ ডিসেম্বর সালে আলাওল সাহিত্য পুরস্কার ২০১২ ঘোষণা করা হয়।   নাম  ক্ষেত্র ‍‍‍‍ কাজ  সূত্র আসাদ চৌধুরী কবিতা ঘরে ফেরা সোজা নয়  হরিশংকর জলদাস উপন্যাস জলপুত্র (২০১২)    আলাওল সাহিত্য পুরস্কার ২০১৯  ২০১৯ সালের ১ ডিসেম্বর সালে আলাওল সাহিত্য পুরস্কার ২০১৯ ঘোষণা করা হয়। ফরিদপুর শহরের অম্বিকা হলে পুরস্কারপ্রাপ্ত কবি-সাহিত্যিকদের পুরস্কার ও সম্মাননা প্রদান করেন তৎকালীন এলজিআরডি মন্ত্রণালয় সম্পর্কিত স্থায়ী কমিটির সভাপতি ইঞ্জিনিয়ার খন্দকার মোশাররফ হোসেন। পুরস্কার হিসেবে সনদ, ক্রেস্ট, উত্তরীয় ও ১০ হাজার করে টাকা দেওয়া হয়।   নাম  ক্ষেত্র ‍‍‍‍ কাজ আলতাফ হোসেন কবিতা ‘বলি যে তারানা হচ্ছে’ ওয়াসি আহমেদ উপন্যাস মেঘপাহাড় রফিকুর রশীদ ছোটগল্প ‘এইসব জীবনযাপন’  সুকুমার বিশ্বাস প্রবন্ধ ‘মুক্তিযুদ্ধে রাইফেলস ও অন্যান্য বাহিনী’   তথ্যসূত্র     বিষয়শ্রেণী:বাংলাদেশী সাহিত্য পুরস্কার বিষয়শ্রেণী:বাংলা সাহিত্য পুরস্কার
thumb|right|200px|alt=চমস্কি শ্রেণিবিন্যাস দ্বারা বর্ণিত অন্তর্ভুক্তির সেট   কম্পিউটার বিজ্ঞানে, বিশেষ করে প্রোগ্রামিং ভাষাসমূহের গবেষণায় চম্‌স্কি স্তরক্রম () বা কখনো কখনো চম্‌স্কি-শ্যুৎসেনবের্গার স্তরক্রম (Chomsky–Schützenberger hierarchy) বলতে বিধিগত ব্যাকরণের শ্রেণীগুলির একটি আবদ্ধ স্তরক্রম বোঝায়, যেসব বিধিগত ব্যাকরণ বিধিগত ভাষা সৃষ্টি করে। এই ব্যাকরণগুলি পদসংগঠন ব্যাকরণ নামেও পরিচিত।  নোম চম্‌স্কি ১৯৫৬ সালে এই স্তরক্রমটি প্রথম বর্ণনা করেন (দেখুন [1])। এছাড়া মার্সেল-পাউল শ্যুৎসেনবের্গার, যিনি বিধিগত ভাষাসমূহের তত্ত্ব নির্মাণে গুরুত্বপূর্ণ ভূমিকা রাখেন, তার নামেও এই স্তরক্রমটি কখনো কখনো নামকরণ করা হয়।  তথ্যসূত্র        বহিঃসংযোগ  http://www.staff.ncl.ac.uk/hermann.moisl/ell236/lecture5.htm  বিষয়শ্রেণী:বিধিগত ভাষা বিষয়শ্রেণী:সৃষ্টিশীল ভাষাবিজ্ঞান বিষয়শ্রেণী:নোম চম্‌স্কি বিষয়শ্রেণী:রৌপ ভাষা
জর্জ এলউড স্মিথ (জন্ম: ১০ মে, ১৯৩০) একজন মার্কিন বিজ্ঞানী, চার্জ কাপল্‌ড ডিভাইস এর সহ-উদ্ভাবক। চার্জ কাপল্‌ড ডিভাইস উদ্ভাবনের জন্য তিনি ২০০৯ সালে পদার্থবিজ্ঞানে নোবেল পুরস্কার লাভ করেন।   জীবনী  স্মিথ নিউ ইয়র্কে জন্মগ্রহণ করেন। তিনি ১৯৫৫ সালে পেনসিলভানিয়া বিশ্ববিদ্যালয় থেকে বিএসসি ডিগ্রি লাভ করেন। ১৯৫৯ সালে মাত্র তিন পৃষ্ঠার অভিসন্দর্ভে তিনি শিকাগো বিশ্ববিদ্যালয় থেকে পিএইচডি ডিগ্রি লাভ করেন। তিনি নিউ জার্সির বেল ল্যাবসে ১৯৫৯ সাল থেকে ১৯৮৬ সাল পর্যন্ত কাজ করেন। তিনি ১২টিরও বেশি প্যাটেন্টের অধিকারী। ১৯৬৯ সালে উইলার্ড বয়েলের সাথে যৌথভাবে চার্জ কাপল্‌ড ডিভাইস উদ্ভাবন করেন।   তথ্যসূত্র    বহিঃসংযোগ   বিষয়শ্রেণী:১৯৩০-এ জন্ম বিষয়শ্রেণী:জীবিত ব্যক্তি বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:চার্লস স্টার্ক ড্র্যাপার প্রাইজ বিজয়ী বিষয়শ্রেণী:মার্কিন নোবেল বিজয়ী
thumb|সোমা বিশ্বাস সোমা বিশ্বাস (জন্ম ১৬ মে ১৯৭৮ রাণাঘাট) একজন ভারতীয় ক্রীড়াবিদ যিনি মূলত হেপ্টাথেলনে অংশ নেন। উনি কলকাতায় বাস করেন। ২০০২ বুসান এশিয়ান গেমসে রূপো জিতে উনি প্রথম প্রচারের আলো পান। ২০০৬ দোহা এশিয়ান গেমসে উনি আরো একটি রূপো জয় করেন।  ২০০৩ সালে উনি অর্জুন পুরস্কারে সন্মানিত হন।   তথ্যসূত্র  বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কলকাতার ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:২০০২ এশিয়ান গেমসের পদক বিজয়ী বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:ভারতের অলিম্পিক মল্লক্রীড়াবিদ বিষয়শ্রেণী:অর্জুন পুরস্কার প্রাপক বিষয়শ্রেণী:পশ্চিমবঙ্গের নারী ক্রীড়াবিদ বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:কলকাতার মল্লক্রীড়াবিদ
বন্ড বিশ্ববিদ্যালয় অস্ট্রেলিয়ার প্রথম বেসরকারি অলাভজনক বিশ্ববিদ্যালয়। এটি রোবিনা, গোল্ড কোস্ট, কুইন্সল্যান্ড-এ অবস্থিত। বিশ্ববিদ্যালয়টি মূলত উচ্চ শিক্ষায় আলোকপাত করে থাকে। এখানে ববছরে ৩ সেমিষ্টার হয়ে থাকে। বিশ্ববিদ্যালয়টি ২ বছরে স্নাতক ড্রিগ্রী শেষ করার অনুমতি দিয়ে থাকে।  ইতিহাস  বন্ড কর্পোরেশন-এর চেয়ারম্যান এলন বন্ডের উদ্যোগে বন্ড বিশ্ববিদ্যালয়টি প্রতিষ্ঠিত হয়।  তথ্যসূত্র  বিষয়শ্রেণী:অস্ট্রেলিয়ার বিশ্ববিদ্যালয় বিষয়শ্রেণী:১৯৮৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৭-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:কুইন্সল্যান্ডের বিশ্ববিদ্যালয়
বেলেঁ () (পারা Pará নামেও পরিচিত) উত্তর ব্রাজিলের শহর। বেলেঁ একটি পর্তুগিজ শব্দ যার অর্থ বেথলেহেম। নিরক্ষরেখার কাছে অবস্থিত এই শহরটি পারা রাজ্যের রাজধানী, এবং নিম্ন আমাজন নদীর প্রধান বন্দর। এ শহরে প্রায় ১৪ লক্ষ লোকের বসবাস।  বেলেমের খাঁড়ি আমাজনের উপনদী রিউ পারার উপর অবস্থিত। রিউ পারায় সমুদ্রগামী জাহাজ চলাচল করতে পারে। বন্দরটিতে একটি নৌবাহিনী ঘাঁটি আছে। বেলেঁ উত্তর ব্রাজিলের প্রধান বাণিজ্যকেন্দ্র। রবার, বাদাম (বিশেষত ব্রাজিল বাদাম), কালোমরিচ, পাট, কাকাও ও কাঠ এখান থেকে প্রধান রপ্তানিকৃত দ্রব্য। শহরটিতে আরও আছে কাঠের কারখানা, যন্ত্রপাতি মেরামতের দোকান, জাহাজঘাট, এবং ইট, টাইল ও সাবান উৎপাদনকারী শিল্প। বেলেঁ দক্ষিণ আমেরিকার সবচেয়ে আকর্ষণীয় শহরগুলির একটি; এখানে অনেক পাবলিক স্কয়্যার ও সুনির্মিত রাস্তা আছে, যেগুলি অরণ্যের প্রান্তসীমা অবধি চলে যায়। বেলেঁ উত্তর ব্রাজিলের সাংস্কৃতিক কেন্দ্র। এখানে পারা সরকারি বিশ্ববিদ্যালয় (১৯৫৭) এবং আমাজনের নৃতাত্ত্বিক ও প্রাণীবৈজ্ঞানিক সংগ্রহে সমৃদ্ধ বিখ্যাত গোয়েলদি জাদুঘর রয়েছে।  ১৭শ শতকের শুরুর দিকে পর্তুগিজেরা বেলেঁ প্রতিষ্ঠা করে। ১৯শ শতকের শেষ পর্যন্ত শহরটির অবস্থান ভাল-মন্দের মধ্যে ওঠানামা করছিল। এরপর বৈদেশিক বাণিজ্যের জন্য আমাজন, তাপাজস, ও তোকাঁতিঁস নদী তিনটির উন্মুক্তকরণ শহরটির বাণিজ্যিক গুরুত্ব সুদৃঢ় করে। ২০শ শতকের শুরুতে লাভজনক রবার প্ল্যান্টেশনের সংখ্যাবৃদ্ধি শহরটির গুরুত্ব আরও বাড়িয়ে দেয়। ধনী রবার ব্যবসায়ীরা শহরটির মূল প্রাসাদ ও বোলোনিয়া প্রাসাদের নির্মাণে ভূমিকা রাখেন। left|thumb|300px|বেলেঁ শহর left|thumb|150px|বেলেঁর একটি ক্যাথিড্রাল   তথ্যসূত্র    বহিঃসংযোগ   বেলেঁ পৌরসভার তথ্যদ্বার  বিষয়শ্রেণী:ব্রাজিলের শহর বিষয়শ্রেণী:পর্তুগিজ উপনিবেশ
থাম্ব|২০০৭ সালের রুমি উৎসবে দরবেশ ঘূর্ণি  দরবেশ ঘূর্ণি বা সুফি ঘূর্ণি  ছেমার একটি প্রকারভেদ বা এক প্রকারের শারীরিকভাবে সক্রিয় ধ্যান যা সুফিদের মধ্যে জন্ম নেয় এবং যা এখনো মৌলাবিয়া তরিকা এবং রিফাই-মারুফি মত অনেক তরিকার সুফিরা এই নৃত্যের অনুশীলন করে থাকেন। এটি একটি প্রথাগত ধ্যান অনুশীলন যা ছেমায় (সুফিদের ইবাদতের বিশেষ নৃত্য) বা ওরছ শরীফে (সাধারণত সুফিদের ওফাত দিবস উপলক্ষে পালন করা হয়) পালন করা হয়ে থাকে যাতে দরবেশ বা সুফিরা পরিপূর্ণ মানব বা ইনসানে কামেলের মর্যাদা অর্জন করতে পারেন।  উৎপত্তি দ্বাদশ শতাব্দিতে, সুফি জালালুদ্দীন রুমী  প্রথমবারের মতো এমন একটি ত্বরীকা গঠনের চেষ্টা করেন যার মাধ্যমে একজন শিষ্য বা মুরীদ একটি নির্দেশিত পথ অনুসরণ করে আপন মুর্শিদ বা পীরের সেবা করার মাধ্যমে  মুর্শিদ বা পীরের সাথে নিজের একটি আত্মিক সর্ম্পক প্রতিষ্ঠিত হয়। এই সম্প্রদায়ের এমন সদস্যকে পারসি ভাষায় দরবেশ হিসেবে বলা হয়ে থাকে।   তথ্যসূত্র   বিষয়শ্রেণী:সুফিবাদ বিষয়শ্রেণী:ধ্যান বিষয়শ্রেণী:পবিত্র নৃত্য বিষয়শ্রেণী:আধ্যাত্মিক অনুশীলন বিষয়শ্রেণী:লোক নৃত্য
২০২০–২১ বাংলাদেশ চ্যাম্পিয়নশিপ লিগ ২০১২ সালে প্রতিষ্ঠিত হওয়ার পর থেকে এটি ছিল বাংলাদেশ চ্যাম্পিয়নশিপ লিগের ৯ম আসর। লিগে মোট ১২টি ফুটবল ক্লাব প্রতিদ্বন্দ্বিতা করছে। টিঅ্যান্ডটি ক্লাব মতিঝিল তাদের আর্থিক সমস্যার কারণে লিগ থেকে প্রত্যাহার করে নিয়েছে।  স্বাধীনতা কেএস তাদের প্রথম শিরোপা জিতেছে, দ্বিতীয় স্থানে থাকা নোফেল এসসি বিপিএলে উন্নীত করা হয়েছিল।  ২০২১ সালের ৭ ফেব্রুয়ারি থেকে লিগ শুরু হয়েছিল। এটি মূলত ২৫ জুনের মধ্যে শেষ হওয়ার কথা ছিল, তবে ১৯ জুলাই শেষ হয়েছিল কারণ করোনভাইরাস মহামারীজনিত কারণে লিগ কয়েকবার স্থগিত হয়েছিল।  দল দল পরিবর্তন  পূর্ববর্তী মৌসুম থেকে নিম্নলিখিত দলগুলি বিভাগ পরিবর্তন করেছে:  বিপিএল থেকে বিপিএল থেকে অবনমন  নোফেল এসসি  [[বিজেএমসি দল|টিম বিজেএমসি]]     ঢাকা সিনিয়র ডিভিশন লিগ থেকে উন্নীত  কাওরান বাজার প্রগতি সংঘ  ঢাকা ওয়ান্ডারার্স ক্লাব  বিসিএল থেকে বিপিএল-এ উন্নীত হয়েছে  উত্তর বারিধারা এসসি  বাংলাদেশ পুলিশ এফসি  ঢাকা সিনিয়র ডিভিশন লিগ-এ অবনমিত  ফুটবল ক্লাব ফেনী  দলসমূহের অবস্থান  দল অবস্থানঅগ্রণী ব্যাংক লিমিটেড এসসিঢাকা ঢাকা সিটি এফসিঢাকা (খিলক্ষেত)ঢাকা ডব্লিউসিঢাকা (মতিঝিল)ফরাশগঞ্জ এসসিঢাকা (ফরাশগঞ্জ)ফকিরেরপুল ওয়াইএমসিঢাকা (মতিঝিল)ফর্টিস এফসিঢাকা (বাড্ডা)কাওরান বাজার পিএসঢাকা (কাওরান বাজার)নোফেল স্পোর্টিং ক্লাবনোয়াখালীস্বাধীনতা কেএসঢাকা (খিলগাঁও)উত্তরা এফসিঢাকা (উত্তরা)ওয়ারী ক্লাবঢাকা (মতিঝিল)ভিক্টোরিয়া এসসিঢাকা (মতিঝিল)  ভেন্যুসমূহ সবগুলো ম্যাচই ঢাকার বাসস মোস্তফা কামাল স্টেডিয়াম ও বঙ্গবন্ধু জাতীয় স্টেডিয়ামে অনুষ্ঠিত হয়।  ঢাকা  ঢাকা বঙ্গবন্ধু জাতীয় স্টেডিয়াম বাসস মোস্তফা কামাল স্টেডিয়াম ধারণক্ষমতা: ৩৬,০০০ ধারণক্ষমতা: ২৫,০০০  লিগ টেবিল  ফলাফল  তথ্যসূত্র  বিষয়শ্রেণী:২০২১-এ বাংলাদেশী ফুটবল বিষয়শ্রেণী:২০২১-এ বাংলাদেশের খেলাধুলা বিষয়শ্রেণী:বাংলাদেশে ২০২১ বিষয়শ্রেণী:২০২১-এ ফুটবল বিষয়শ্রেণী:২০২১-এ এশীয় ফুটবল
খান সাহেব ওসমান আলী স্টেডিয়াম আইসিসি অনুমোদিত টেস্ট প্লেয়িং আন্তর্জাতিক ক্রিকেট মাঠসমূহের একটি।  এটি নারায়ণগঞ্জ ওসমানী স্টেডিয়াম নামেও পরিচিত। নারায়ণগঞ্জের ফতুল্লায় এ স্টেডিয়ামের অবস্থান। এটির দর্শক ধারণ ক্ষমতা ২৫,০০০। বাংলাদেশের এই মাঠে ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ হয়েছে। ঐ বিশ্বকাপের উদ্দেশ্যেই সংস্কার করা হয়েছিল এই মাঠটি। ২০১১ ক্রিকেট বিশ্বকাপে এই মাঠে ইংল্যান্ড বনাম পাকিস্তানের মধ্যে একটি প্রস্তুতিমূলক ম্যাচ হয়েছিল। ২৫,০০০ দর্শক ধারণ ক্ষমতাসম্পন্ন এ স্টেডিয়ামটি ২০১৪ সালে অনুষ্ঠিতব্য এশিয়া কাপ প্রতিযোগিতার অন্যতম প্রধান ক্রিকেট মাঠ। উদ্বোধনের পর থেকে ৪ মার্চ, ২০১৪ তারিখ পর্যন্ত অস্ট্রেলিয়ার বিরুদ্ধে অনুষ্ঠিত একমাত্র টেস্টে ৩জন ক্রিকেটারগণ সর্বমোট ৩টি টেস্ট সেঞ্চুরি এবং বিশ্বের বিভিন্ন দেশের ক্রিকেটারগণ ৮টি ওডিআই সেঞ্চুরি হাঁকান।   নির্দেশিকা   * ব্যাটসম্যানের অপরাজিত থাকাকে নির্দেশ করে  ই খেলার কততম ইনিংস সখ্যা  ব ইনিংসে বল মোকাবেলা করার সংখ্যা  তারিখ খেলা শুরুর তারিখ  ফলাফল খেলোয়াড়ের দলের বিজয়, পরাজয় অথবা ড্র-কে নির্দেশ করছে   টেস্ট সেঞ্চুরি  নিম্নবর্ণিত তালিকায় খান সাহেব ওসমান আলী স্টেডিয়ামে সংঘটিত টেস্ট সেঞ্চুরিগুলো তুলে ধরা হয়েছে (টেস্ট#২১২২; ৪ মার্চ, ২০১৪):   নং  রান সংখ্যা  খেলোয়াড়  দল  বল  ইনিংস  প্রতিপক্ষ দল  তারিখ  ফলাফল১  ১৩৮   শাহরিয়ার নাফিস   ১৮৯ ১     পরাজয়২  ১৪৪   অ্যাডাম গিলক্রিস্ট   ২১২ ২     জয়৩  ১১৮*   রিকি পন্টিং   ২১২ ৪     জয়   ওডিআই সেঞ্চুরি  নিম্নবর্ণিত তালিকায় খান সাহেব ওসমান আলী স্টেডিয়ামে সংঘটিত একদিনের আন্তর্জাতিকের সেঞ্চুরিগুলো তুলে ধরা হয়েছে (৪ মার্চ, ২০১৪ তারিখ পর্যন্ত):   নং  রান সংখ্যা  খেলোয়াড়  দল  বল  ইনিংস  প্রতিপক্ষ দল  তারিখ  ফলাফল ১  ১০৮*  রাজিন সালেহ    ১১৩  ২       জয় ২  ১০৩* অ্যান্ড্রু সায়মন্ডস    ১২৫  ১       জয় ৩  ১০৭* রস টেলর    ৯৩  ১       পরাজয় ৪  ১১৭ মুশফিকুর রহিম    ১১৩  ১       পরাজয় ৫  ১০২ লাহিরু থিরিমানে    ১১০  ১       জয় ৬  ১৩৬ বিরাট কোহলি    ১২২  ২       জয় ৭  ১০২*  উমর আকমল    ৮৯  ১       জয় ৮  ১০৩ কুমার সাঙ্গাকারা    ৮৪  ২       জয়   তথ্যসূত্র    আরও দেখুন    সেঞ্চুরি  স্টেডিয়াম  ২০১৪ এশিয়া কাপ  বাংলাদেশ ক্রিকেট বোর্ড  জহুর আহমেদ চৌধুরী স্টেডিয়াম  শের-ই-বাংলা ক্রিকেট স্টেডিয়াম  একদিনের আন্তর্জাতিক ক্রিকেট মাঠের তালিকা‎  টেস্ট ক্রিকেট মাঠের তালিকা  বাংলাদেশের স্টেডিয়ামের তালিকা  বাংলাদেশের আন্তর্জাতিক ক্রিকেট স্টেডিয়ামের তালিকা  শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা  জহুর আহমেদ চৌধুরী স্টেডিয়ামে আন্তর্জাতিক ক্রিকেট সেঞ্চুরির তালিকা  বিষয়শ্রেণী:মাঠ অনুযায়ী আন্তর্জাতিক ক্রিকেট সেঞ্চুরির তালিকা বিষয়শ্রেণী:বাংলাদেশী ক্রিকেট তালিকা
ভিতোরিয়া ফুতেবল ক্লুবে (, ; এছাড়াও ভিতোরিয়া দে সেতুবাল, ভিতোরিয়া ডিএস, ভিতোরিয়া ফুটবল ক্লাব অথবা ভিতোরিয়া এফসি নামে পরিচিত) হচ্ছে সেতুবাল ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের তৃতীয় স্তরের ফুটবল লীগ পর্তুগাল চ্যাম্পিয়নশিপে খেলে। এই ক্লাবটি ১৯১০ সালের ২০শে নভেম্বর তারিখে প্রতিষ্ঠিত হয়েছে। ভিতোরিয়া এফসি তাদের সকল হোম ম্যাচ সেতুবালের এস্তাদিও দো বোনফিমে খেলে থাকে; যার ধারণক্ষমতা হচ্ছে ১৫,৪৯৭। বর্তমানে এই ক্লাবের ম্যানেজারের দায়িত্ব পালন করছেন মেয়ং এবং সভাপতির দায়িত্ব পালন করছেন ভিতোর উগো ভালেন্তে। পর্তুগিজ মধ্যমাঠের খেলোয়াড় জোসে ভিতোর মোরেইরা সেমেদো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ভিতোরিয়া এফসি এপর্যন্ত ৪টি শিরোপা জয়লাভ করেছে; যার মধ্যে ৩টি তাসা দে পর্তুগাল এবং ১টি তাসা দা লিগা শিরোপা রয়েছে।  অর্জন তাসা দে পর্তুগাল চ্যাম্পিয়ন (৩): ১৯৬৪–৬৫, ১৯৬৬–৬৭, ২০০৪–০৫  তাসা দা লিগা চ্যাম্পিয়ন (১): ২০০৭–০৮  তথ্যসূত্র   বহিঃসংযোগ      বিষয়শ্রেণী:ভিতোরিয়া ফুটবল ক্লাব বিষয়শ্রেণী:প্রিমেইরা লিগার ক্লাব বিষয়শ্রেণী:পর্তুগালের ফুটবল ক্লাব বিষয়শ্রেণী:১৯১০-এ পর্তুগালে প্রতিষ্ঠিত বিষয়শ্রেণী:১৯১০-এ প্রতিষ্ঠিত ফুটবল ক্লাব
টেরি টয় হলেন আইওয়ার ডি মোয়েনের একজন প্রাক্তন মডেল ও ঐতিহাসিক সংরক্ষণবাদী। তাকে মার্কিন যুক্তরাষ্ট্রের প্রথম সফল প্রকাশ্য ট্রান্সজেন্ডার মডেল হিসেবে ব্যাপকভাবে বিবেচনা করা হয়। তিনি স্টিফেন স্ট্রাউস, থিয়েরি মুগলার এবং জিন পল গাল্টিয়ারের মতো নকশাকরদের সাথে তার কাজের জন্য সর্বাধিক পরিচিত।   প্রারম্ভিক ও মডেলিং জীবন  টয়ের জন্ম ও বেড়ে ওঠা আইওয়ার ডি মোয়েনে। তার এক বোন রয়েছে। ১৯৭০-এর দশকের শেষের দিকে তিনি পারসন্স স্কুল অব ডিজাইনে ফ্যাশন অধ্যয়নের জন্য নিউ ইয়র্ক শহরে চলে যান, যদিও পরে তার মডেলিং জীবন শুরু হওয়ার সাথে সাথে তিনি পড়াশোনা ছেড়ে দেন। সেখানে ছাত্রী থাকাকালীন তার লিঙ্গ রূপান্তর প্রক্রিয়া শুরু হয়। গ্যাব্রিয়েল রোটেলো দ্বারা আয়োজিত এক অনুষ্ঠানে টয়ের সাথে স্টিভেন মিজেলের দেখা হয় এবং পারসন্সে তিনি যে চিত্রায়ন ক্লাসে পড়াতেন তার জন্য মডেলিং শুরু করেন। ১৯৮০-এর দশকের গোড়ার দিকে তিনি ইস্ট ভিলেজের শহরতলির সংস্কৃতির সাথে জড়িত হয়ে পড়েন। সেসময় তিনি স্টুডিও ৫৪ -এর মতো ক্লাবগুলোতে ঘন ঘন যেতেন এবং স্টিফেন স্প্রাউসের মতো নকশাকরদের সাথে দেখা করতেন। ১৯৮৪ সালে দ্য রিটজ রাতের ক্লাবে স্প্রাউসের মিউজ হিসেবে কাজ করার পর এবং তার প্রদর্শনীতে যোগ দেওয়ার পর টয় একজন মডেল হিসেবে খ্যাতি অর্জন করেন।  ১৯৮৪ সালে নিউ ইয়র্ক টাইমসের ফ্যাশন কলাম লেখক জন ডুকা তাকে "বছরের সেরা নারী" হিসেবে মনোনীত করেন। টয়ের প্রতিনিধিত্ব করেন ক্লিকের ফ্রান্সেস গ্রিল। টয় চ্যানেলের আন্তর্জাতিক প্রদর্শনীতে অংশ নেন এবং ইন্টারভিউ পত্রিকার সম্পাদকীয়তে উপস্থিত হন। টয় ইস্ট ভিলেজের শিল্পীদের সাথেও বন্ধুত্ব করেন, যাদের মধ্যে ন্যান গোল্ডিন এবং গ্রিয়ার ল্যাঙ্কটনও ছিলেন। তিনি ল্যাঙ্কটনের দাসী ছিলেন এবং ল্যাঙ্কটনের একটি পুতুলের বিষয়বস্তু ছিলেন, যা বেসামরিক যুদ্ধ প্রদর্শনী এবং পার্টিসিপেন্ট ইনকর্পোরেটেডের মতো প্রদর্শনীতে প্রদর্শিত হয়।   ঐতিহাসিক সংরক্ষণ কাজ  ১৯৮৭ সালে টয় শিল্প ব্যবসায়ী প্যাট্রিক ফক্সকে বিয়ে করেন এবং ডি মোয়েনে ফিরে আসেন। তিনি ঐতিহাসিক বাড়ি সংরক্ষণের জন্য রিয়েল এস্টেট ও স্থানীয় আইনি গ্রুপের সাথে জড়িত হন এবং ঐতিহাসিক সংরক্ষণ ও সংস্কারের উপর যুক্তরাষ্ট্রীয় জরুরি ব্যবস্থাপনা সংস্থার একজন পরামর্শবিষয়ক বিশেষজ্ঞ হিসেবে কাজ চালিয়ে যাচ্ছেন। ১৯৯৩ সালে টয় এবং ফক্স রিভার বেন্ড পাড়ায় ১৩০ বছরের পুরনো লাঠি শৈলীর হ্যাটন হাউজ কিনেন। টয় আইওয়া প্রাকৃতিক সম্পদ বিভাগের রাজ্য ঐতিহাসিক সংরক্ষণ দপ্তরের অনুদান ব্যবহার করে ঘরটির ধ্বংস রোধ এবং মূল বৈশিষ্ট্যগুলো সংরক্ষণ করেন। ১৯৯৫ সালে যখন টয় এবং ফক্সের বিবাহবিচ্ছেদ হয় তখন বাড়ির সম্পূর্ণ মালিকানা টয়ের কাছেই ছিল।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পার্সনস স্কুল অব ডিজাইনের প্রাক্তন শিক্ষার্থী বিষয়শ্রেণী:মার্কিন নারী মডেল